04/11/2009 | Administración LocalMunicipal
Ribeira
Corrección de erros anuncio publicado no BOP número 294 de data 23.12.2008, aprobación definitiva Ordenanza fiscal número 20, reguladora da taxa polo servizo de subministración de auga potable.

ANUNCIO Corrección de erros anuncio publicado no B. O. P. nº 294 de data 23/12/2008, aprobación definitiva da modificación das ordenanzas fiscais para o 2009, en concreto a seguinte ordenanza: No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de Marzo, polo que se aproba o texto refundido da lei reguladora das Facendas Locais, este Concello establece a Taxa polo servizo de subministración de auga potable, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004.1.- Constitúe o feito impoñible da taxa: a) A prestación do servizo de acometida a rede municipal de auga potable, a realizar polo Concello se a distancia do límite da propiedade particular á mesma non supera os 30 metros. Isto implica que o Concello, unha vez abonada polo suxeito a cantidade correspondente, asumirá o custo derivado da construción tanto da acometida como, no seu caso, a prolongación necesaria na rede xeral, sempre que o límite entre o punto dende o que haxa que prolongar ésta e o límite da propiedade do solicitante non exceda os 30 metros sinalados. Este último extremo haberá de ser expresamente acreditado en cada caso polo Enxeñeiro Municipal. No caso de que tal distancia fóra superior ós trinta metros, o Concello non asumirá o custo de realización da acometida. b) A prestación do servizo de subministración de auga potable.2.- Enténdese que non se produce o feito impoñible, non devengándose polo tanto a taxa, cando a distancia indicada no apartado 1 a) sexa superior ós 30 metros. En tal caso, procederá a devolución do importe abonado na liquidación provisional, sen prexuízo de que o interesado decida asumir pola súa conta o importe da obra.3.- Non estarán suxeitas á Taxa as fincas derruídas, declaradas ruinosas ou que teñan condición de solar ou terreo.1.- Son suxeitos pasivos contribuíntes as persoa físicas e xurídicas, e as entidades as que se refire o artigo 35.4 da Lei Xeral Tributaria que soliciten ou se beneficien dos servizos ou actividades, prestados ou realizados por este Concello, á que se refire o artigo anterior.2.- Terán a condición de substitutos do contribuínte os propietarios dos inmobles beneficiados ou afectados polos referidos servizos, que poderán repercutir, no seu caso, as cotas sobre os respectivos beneficiarios.1.- Responderán solidariamente das obrigacións tributarias do suxeito pasivo as persoas físicas ou xurídicas ás que se refiren os artigos 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo. A cota tributaria da taxa regulada nesta Ordenanza será a fixada nas tarifas contidas no artigo seguinte para cada un dos distintos servizos ou actividades. A tarifa desta taxa será a seguinte: 1.-Vivendas unifamiliares, industrias, obras e locais: 346,05 euros.2.-Edificios plurifamiliares: Satisfarán ámbalas dúas cotas seguintes: -Por acometida á rede xeral: 346,05 euros. -Por cada local independente: 59,46 euros.1.-Uso doméstico: - Mínimo trimestral de 30 m3: 0,321753 euros/m3. - Excesos do mínimo anterior: 0,398400 euros/m3.2.-Uso industrial e de obras: - Mínimo trimestral de 90 m3: 0,386819 euros/m3. - Excesos do mínimo anterior: 0,504381 euros/m3.3.-Industrias de alto consumo: - Mínimo trimestral de 500 m3: 0,322285 euros/m3. - Excesos do mínimo anterior: 0,398477 euros/m3. Considéranse industrias de alto consumo, por contador, aquelas que teñan no ano natural anterior un consumo medio trimestral superior a 1.000 m3. Devéngase a taxa e nace a obrigación de contribuír: a) Para as novas acometidas, dende o momento de solicita-la preceptiva licenza municipal, ou dende a data en que debeu solicitarse, de omitirse este trámite. b) Na subministración de auga, dende que se inicie a prestación do servizo.1.- Nas novas acometidas practicarase liquidación provisional polo importe da taxa correspondente no momento de solicita-la licenza de acometida, que deberá ser ingresada na Tesourería Municipal con carácter de depósito previo. Unha vez concedida a licenza, e sempre que o Concello vaia asumilo custe da mesma de acordo co previsto nos apartados anteriores, practicarase liquidación definitiva, deducíndose o importe da liquidación provisional, que se notificará ó interesado segundo o previsto no art.102.1 e 102.2 da Lei Xeral Tributaria. No caso de que a licenza de acometida non fose concedida, ou de que a distancia entre o límite da propiedade do solicitante e o punto dende o que no seu caso houbera de ser prolongada a rede fora superior ós trinta metros, devolverase ó solicitante o importe abonado na liquidación provisional.2.- No caso da subministración, os consumos liquidaranse trimestralmente, xunto coas taxas polo servizos de recollida de lixo e redes de sumidoiros.3.- Os suxeitos pasivos, a título de contribuínte ou substituto, serán incorporados a un Padrón Fiscal, e a obrigación de contribuír non cesará mentres os interesados non tramiten a súa baixa ante a Administración Municipal. As baixas xurdirán efecto no trimestre seguinte a aquel no que se solicite, unha vez comprobado o cese do servizo. Notificada a liquidación de alta, as sucesivas liquidacións por consumos notificaranse de xeito colectivo, mediante anuncios no Boletín Oficial da Provincia, segundo o previsto no art.102.3 da Lei Xeral Tributaria.4.- Nas licencias de acometida, de producirse desestimento con posterioridade ó outorgamento da licenza, procederá tan só a devolución da contía aboada por esta taxa sempre que as obras correspondentes non tiveran comezado.5.- As cotas liquidadas en non satisfeitas en período voluntario de cobranza, esixiranse mediante o procedemento de apremio.6.- Suspensión do subministro por catro impagos consecutivos en período voluntario de cobranza. En todo o relativo a cualificación de sancións tributarias así como das sancións que as mesmas correspondan en cada caso, estarase ó disposto nos artigos 181 e seguintes da Lei Xeral Tributaria. A presente Ordenanza Fiscal, aprobada polo pleno do Concello en sesión de data 27-10-2008, entrará en vigor no mesmo día da súa publicación no Boletín Oficial da Provincia e será de aplicación a partir do día 01-01-2009, permanecendo en vigor ata a súa modificación ou derrogación expresas. O Pleno da Corporación, en sesión celebrada o día 27 de outubro de 2008, acordou aprobar inicialmente o expediente de modificación das Ordenanzas Fiscais para o exercicio 2009. Finalizado o prazo de exposición pública sen que se presentasen reclamacións ou suxestións, estas apróbanse definitivamente con carácter automático. Aos efectos do previsto no número 4 do artigo 17 do Real Decreto Lexislativo 2/2004, publícase o texto das modificacións introducidas nas Ordenanzas Fiscais. Faise constar expresamente que as modificacións aprobadas entrarán en vigor o día 1 de xaneiro de 2009. De conformidade co establecido no artigo 19.1 do Real Decreto Lexislativo 2/2004 e artigos 10, 25 e 46 da Lei 29/1988, de 13 de xullo, Reguladora da Xurisdición Contencioso-Administrativa, contra o presente acordo os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio. Riveira, a 23 de outubro de 2009 O ALCALDE D. José Luis Torres Colomer